ҚОНУНИ ҶУМҲУРИИ ТОҶИКИСТОН

ОИД БА ВОРИД НАМУДАНИ ТАҒЙИРУ ИЛОВАҲО БА ҚОНУНИ ҶУМҲУРИИ ТОҶИКИСТОН «ДАР БОРАИ АГЕНТИИ НАЗОРАТИ ДАВЛАТИИ МОЛИЯВӢ ВА МУБОРИЗА БО КОРРУПСИЯИ ҶУМҲУРИИ ТОҶИКИСТОН»

Қарори

Маҷлиси намояндагони Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Агентии назорати давлатии молиявӣ ва мубориза бо коррупсияи Ҷумҳурии Тоҷикистон»**

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Агентии назорати давлатии молиявӣ ва мубориза бо коррупсияи Ҷумҳурии Тоҷикистон» қабул карда шавад.

 **Раиси Маҷлиси намояндагони**

**Маҷлиси Олии Ҷумҳурии Тоҷикистон Ш.ЗУҲУРОВ**

**ш.Душанбе, 9 октябри соли 2014 № 1600**

Қарори

Маҷлиси миллии Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Агентии назорати давлатии молиявӣ ва мубориза бо коррупсияи Ҷумҳурии Тоҷикистон»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Агентии назорати давлатии молиявӣ ва мубориза бо коррупсияи Ҷумҳурии Тоҷикистон»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи Агентии назорати давлатии молиявӣ ва мубориза бо коррупсияи Ҷумҳурии Тоҷикистон» ҷонибдорӣ карда шавад.

 **Раиси Маҷлиси миллии**

**Маҷлиси Олии Ҷумҳурии Тоҷикистон М. УБАЙДУЛЛОЕВ**

**ш. Душанбе, 20 ноябри соли 2014 №727**

**Моддаи 1.** Ба Қонуни Ҷумҳурии Тоҷикстон аз 20 марти соли 2008 «Дар бораи Агентии назорати давлатии молиявӣ ва мубориза бо коррупсияи Ҷумҳурии Тоҷикистон» (Ахбори Маҷлиси Олии Ҷумҳурии Тоҷикистон, с. 2008, №3, мод. 193; с. 2009, №5, мод. 323; с. 2010, №3, мод. 154; с. 2011, №6, мод. 459; с. 2013, №7, мод. 517) тағйиру иловаҳои зерин ворид карда шаванд:

1. Номи Қонун бо ҳарфҳои калон навишта шавад.

2. Дар моддаи 3:

- дар сархатҳои сеюм ва чорум калимаҳои «худидоракунии маҳаллӣ» ба калимаҳои «мақомоти худидоракунии шаҳрак ва деҳот» иваз карда шаванд;

- сархати ҳафтум бо мазмуни зайл илова карда шавад:

«- гузаронидани экспертизаи давлатии зиддикоррупсионии санадҳои меъёрии ҳуқуқӣ ва лоиҳаҳои санадҳои меъёрии ҳуқуқӣ;»;

- дар сархати ҳаштум аломати нуқта ба аломати нуқта вергул «;» иваз карда шавад;

- сархати нӯҳум бо мазмуни зайл илова карда шавад:

«- амалӣ намудани дигар вазифаҳое, ки санадҳои қонунгузории Ҷумҳурии Тоҷикистон пешбинӣ намудаанд.».

3. Дар моддаи 5:

- дар қисми 4 калимаи «қонунҳои» ба калимаҳои «санадҳои қонунгузории» иваз карда шавад;

- дар қисми 5 калимаи «қонун» ба калимаҳои «қонунгузории Ҷумҳурии Тоҷикистон» иваз карда шавад.

4. Дар моддаи 18:

- дар сархати чорум калимаҳои «худидоракунии маҳаллӣ» ба калимаҳои «мақомоти худидоракунии шаҳрак ва деҳот» иваз карда шаванд;

- сархати шашум дар таҳрири зайл ифода карда шавад:

«- бо қонунигардонии (расмикунонии) даромадҳои бо роҳи ҷиноят бадастоварда ва маблағгузории терроризм мубориза барад;»;

- дар сархати дувоздаҳум калимаи «талофӣ» ба калимаи «ҷуброн» иваз карда шавад.

5. Дар моддаи 19:

- дар сархати чорум калимаҳои «мошинҳои назоратию хазинавӣ,» ба калимаҳои «мошинҳои назоратӣ – хазинавии дорои хотираи фискалӣ,» иваз карда шаванд;

- дар сархати шашум калимаҳои «мурофиаи ҷиноятӣ» ба калимаҳои «мурофиавии ҷиноятии Ҷумҳурии Тоҷикистон» иваз карда шаванд;

- сархати нӯҳум дар таҳрири зайл ифода карда шавад:

«- экспертизаи давлатии зиддикоррупсионии санадҳои меъёрии ҳуқуқӣ ва лоиҳаҳои санадҳои меъёрии ҳуқуқиро ҷиҳати дар онҳо ошкор намудани омилҳои бавуҷудоварандаи коррупсия гузаронад ва бо ин мақсад дорои воҳиди илмӣ – ташхисӣ бошад;».

6. Дар номи боби 4, ном ва матни моддаи 23 ва қисми 6 моддаи 24 калимаҳои «ЯРОҚИ» ва «яроқи» мувофиқан ба калимаҳои «СИЛОҲИ» ва «силоҳи» иваз карда шаванд.

7. Дар қисми 3 моддаи 25 калимаи «қонунҳои» ба калимаҳои «санадҳои меъёрии ҳуқуқии» иваз карда шавад.

8. Дар қисми 12 моддаи 28 калимаҳои «томактабии бачагона» ба калимаҳои «таълимии томактабӣ» иваз карда шаванд.

9. Дар моддаи 30:

- дар қисми 1 калимаҳои «таъминоти нафақаи» ба калимаҳои «таъмини нафақаи» иваз карда шаванд;

- қисми 5 дар таҳрири зайл ифода карда шавад:

«5. Таъмини нафақаи кормандони воҳидҳои назорати давлатии молиявии Агентӣ мувофиқи тартиби муқаррарнамудаи Қонуни Ҷумҳурии Тоҷикистон «Дар бораи таъмини нафақаи шаҳрвандони Ҷумҳурии Тоҷикистон» ва Қонуни Ҷумҳурии Тоҷикистон «Дар бораи нафақаҳои суғуртавӣ ва давлатӣ» амалӣ карда мешавад.».

10. Дар қисми 9 моддаи 31 ва қисми 5 моддаи 36 калимаи «амволи» ба калимаҳои «молу мулки» иваз карда шавад.

11. Дар қисми 1 моддаи 33:

- дар сархати чорум калимаи «кӯмаки» ба калимаи «ёрии» иваз карда шавад;

- дар сархати панҷум калимаи «қонун» ба калимаҳои «қонунгузории Ҷумҳурии Тоҷикистон» иваз карда шавад;

- сархати шашум дар таҳрири зайл ифода карда шавад:

«- пешгирӣ намудани қонунигардонии (расмикунонии) даромадҳои бо роҳи ҷиноят бадастоварда ва маблағгузории терроризм, инчунин воридшавии ин маблағҳо ба иқтисодиёти кишвар ва дигар ҷиноятҳо дар соҳаи иқтисодиёт.».

12. Дар сархати сеюми моддаи 35 калимаи «кӯмаки» ба калимаи «ёрии» иваз карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

 **Президенти**

**Ҷумҳурии Тоҷикистон Эмомалӣ РАҲМОН**

**ш. Душанбе, 27 ноябри соли 2014 №1136**